Diari Oficial de la Generalitat Valenciana


Sumari del DOGV 4063, del 13-08-2001 (2001/7826)

Informació pública de l'aprovació definitiva del projecte d'urbanització del sector 4 del Pla General de Puçol.
---------------------------------------------------------------------------------------------------------------

### Dades del document

Número de DOGV
:   4063

Data del DOGV
:   13-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7826


Organisme emissor
:   Ajuntament de Puçol

Tipus de document
:   Anunci

Informació pública de l'aprovació definitiva del projecte d'urbanització del sector 4 del Pla General de Puçol. [2001/7826]
  
El ple de la corporació, en sessió ordinària realitzada el 29 de juny del 2001, va adoptar, entre altres, l'acord d'aprovació del projecte d'urbanització del sector 4 del Pla General, la part dispositiva del qual es transcriu tot seguit:
  
«Primer. Desestimar l'al·legació formulada per Iberdrola, SA, de conformitat amb l'informe del senyor arquitecte redactor de data 26 de juny del 2001.
  
Segon. Aprovar definitivament el projecte d'urbanització del sector 4, de sòl urbanitzable, d'ús industrial del Pla General d'aquesta localitat, redactat pel senyor arquitecte, el senyor Vicente Manuel Ballester Subies, i l'enginyer de camins, canals i ports, senyor Alfonso Gómez Ribelles, i que es compon dels documents expressats en el vist número cinc, dividit en dues fases: fase 1ª corresponent al projecte d'urbanització del sector, pròpiament dit i una 2ª fase consistent a les obres de pas en urbanització del sector 4 amb un pressupost de licitació global que suma 754.115.824 pessetes.
  
Tercer. Aprovar la retaxació de les càrregues previstes en el compte de liquidació provisional del sector 4 que sumen un import total de 172.917.602 pessetes.
  
Quart. Acceptar les condicions formulades pels al·legants i que es reprodueixen a continuació:
  
- No increment de les despeses previstes en el programa corresponents a honoraris i gestió administrativa o a qualsevol altre concepte distint del pressupost de licitació global indicat en el punt segon d'aquest acord.
  
- Que les retaxacions que, si és procedent, calguen, seran les legalment previstes de conformitat amb l'article 67.3 de la Llei Valenciana Reguladora de l'Activitat Urbanística.
  
Cinquè. Notifiqueu aquest acord a l'empresa municipal Gespul, SA.
  
Sisè. Notifiqueu-lo en forma a tots els interessats compareguts en l'expedient.
  
Setè. Publiqueu aquest acord en el Diari Oficial de la Generalitat Valenciana.
  
Vuitè. Facultar el senyor alcalde a fi que, en nom de la corporació, realitze totes les actuacions que calguen per a l'execució d'aquest acord».
  
Contra l'acte administratiu transcrit, que és definitiu en via administrativa, i de conformitat amb el que estableix la Llei Reguladora del Règim Jurídic de les Administracions Públiques i del Procediment Administratiu Comú i de la Llei Reguladora de la Jurisdicció Contenciós Administrativa, podrà interposar-se un dels recursos:
  
A) Amb caràcter següents potestatiu, recurs de reposició davant el mateix òrgan que va dictar l'acte recorregut, en el termini d'un mes a comptar des de l'endemà de la recepció d'aquesta notificació. Si transcorre un mes des de l'endemà de la interposició del recurs de reposició sense que aquest s'haja resolt i notificat, podrà entendre que ha sigut desestimat i interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
B) Recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana dins el termini de dos mesos comptats des de l'endemà al de la recepció d'aquesta notificació.
  
Tot això sense perjuí que puga exercitar qualsevol altre recurs que estime procedent.